Vas (Hungaria)

Vas (,  edo ) Hungariako 19 konderrietako (megye) bat da. Herrialdearen mendebaldean dago, Mendebaldeko Transdanubia eskualdean, Austria eta Esloveniako mugen ondoan. Horiez gain, Hungariako Győr-Moson-Sopron, Veszprém eta Zala konderriak ere mugakide ditu. 3.336 km²ko azalera du, eta 2011n 257.688 biztanle zituen. Hiriburua Szombathely da.

 Geografia 
Vasen Hungariako Ordoki Txikiak (hungarieraz: Kisalföld) eta Transdanubiako mendebaldeko muinoek bat egiten dute. Őrség eta Vendvidékeko muinoak, Kőszeg mendigunea eta Pinkako zabaldia ere aipagarriak dira. Austriako Alpeetan sortutako Rába ibaiak zeharkatzen du konderria; bertan Pinka, Gyöngyös, Repce eta Marcalen ura jasotzen du. Alpeak hurbil direnez gero, aski klima hezea da.

 Banaketa administratiboa 
2013ko urtarrilaren 1eko erreformaren ondoan, konderria 7 barrutitan (járás) banaturik dago:
BarrutiaHiriburuaEremua (km²)Biztanleria (2013)Udalerriak (település)15px CelldömölkCelldömölk2815px KörmendKörmend4615px KőszegKőszeg2115px SárvárSárvár4215px SzentgotthárdSzentgotthárd1615px SzombathelySzombathely4015px VasvárVasvár23

 Hiri eta herriak 
 Konderri eskumenak dituzten hiriak 
 Szombathely (hiriburua; 77.866 biztanle 2015ean)

 Hiriak eta herri handiak 
(2015eko biztanleria)
 Sárvár (14.716)
 Kőszeg (11.702)
 Körmend (11.472)
 Celldömölk (10.927)
 Szentgotthárd (8.867)
 Vasvár (4.266)
 Bük (3.544)
 Vép (3.322)
 Csepreg (3.241)
 Répcelak (2.625)
 Őriszentpéter (1.160)

 Ekonomia 
Bazka landareen laborantzak garrantzi handia du; behi, zerri eta hegaztiak (batez ere indioilarrak) hazten dira. Industriari dagokionez, makinen eraikuntzaren alorra ongi garaturik dago. Turismoa ere garrantzitsua da.

 Iruditegia 

 Erreferentziak 

 Kanpo estekak 

Kategoria:Hungariako konderriak